सोरबा नुसि नुसि जोबोद जोथोनै आवथायनानै दोनो माइनाव‌आ गावनि एलबामखौ। बेवनो दं फिसाइ अनसुलाया गोर्बोनि बाथ्राखौ फोरमायजेननानै गावनो हरनाय ग्रीटिंस कार्डआ। हार्टनि सिम्बलजों लोगोसे बारसे समायना गलाप आरो बायदि रोखोमनि बिबारजों बुंफबनाय मोनसे नायबाय थाथावथाव समायना सावगारि। माइनाव‌आ सिगां सान्दि खेरखेरायाखैमोन अनसुलानि बेबादि ग्रीटिंसजों लोगोसे गोसोथोनायनि लाइजाम हरनायखौ नायनानै। थेवबो बियो दोन्दोंमोन बिनि बै गिबि ग्रीटिंस कार्डखौ गावनि एलबामाव सिथाबनानै। दाबो दं बिबदियैनो। जोबोद जोथोनै एब्रे-एब्रै दोनखुमायो बियो बेखौ- जाहाथे रावबो नुस’नबाया।